Boek: Genade in oorvloedAngus Buchan Leef elke dag in God se teenwoordigheid en ontvang die seën wat God in oorvloedige genade vir jou gegee het. Só sê die evangelis Angus Buchan in die 366 dagstukke in Genade in oorvloed. Elkeen van die kragtige oordenkings, geneem uit Die Bybel met Grassroots-oordenkings, bied ŉ teksvers, oordenking en kort gebed, en gee riglyne oor hoe om in ŉ hegter verhouding met God te leef. Dit sal jou deur die hele jaar verryk en bemoedig. Genade in oorvloed sal vir jou ŉ beter begrip gee van wie God is en hoe jy in alle omstandighede op Hom kan vertrou. Oor die outeur: Angus Buchan het die roeping ervaar om die evangelie te verkondig, en in 1980 stig hy Shalom Ministries in Suid-Afrika. Hy skryf, neem TV-boodskappe op en reis om die woord van God aan mense wêreldwyd te bring. Hy is voltyds evangelis en ’n gewilde spreker. Angus en sy vrou, Jill, bly op die plaas Shalom in die KwaZulu-Natalse Middelland.